ขอสอบถามนะคะ เดือนนี้มีประจำเดือนช้ากว่าปกติ (ปกติทุกเดือนจะมาทุกๆ 28 วัน) เดือนนี้วันที่ประจำเดือนมามีเลือดออกมาเล็กน้อยแล้วหายไป ตื่นเช้ามาอีกวันก็มีเลือดออกมาอีก และมีอาการปวดท้องด้วย หลังจากที่ประจำเดือนหาย มีเลือดออกมาเปื่อนกางเกงในเล็กน้อย สีเข้มๆออกน้ำตาลรวมวันนี้ 3 วันแล้วค่ะ เป็นอัตรายไหมคะ ปล.ช่วงก่อนประจำเดือนมาเคียดมากๆจนถึงประจำเดือนหาย เป็นช่วงสอบ Final
สวัสดีค่ะ ประจำเดือนที่ไม่มาหรือมาช้าเกินกว่า 35 วันจากรอบก่อนไปแล้วนั้นถือว่าช้าผิดปกติ อาจจะมีสาเหตุได้หลายอย่างเช่น การตั้งครรภ์ ถุงน้ำหลายใบในรังไข่ พังผืดมดลูก โรคไทรอยด์หรือต่อมไร้ท่อทำงานผิดปกติ ผนังมดลูกบาง ความเครียด ความกังวลไม่แน่ใจว่าประจำเดือนที่หายคือหายไปเลย หรือมาเล็กน้อยแล้วหยุดไป ถ้ามาเล็กน้อยประมาณ 3 วันก่อนจะหายไป อันนี้ก็อาจจะเป็นเลือดประจำเดือนตามปกติได้อยู่ให้สังเกตอาการต่อไปค่ะ ถ้ามีเลือดออกผิดปกติระหว่างรอบเดือน หรือมีเลือดออกกระปริดกระปรอยต่อเนื่องเกิน 7 วัน ควรไปพบแพทย์เพื่อตรวจหาสาเหตุที่แน่ชัดอีกครั้ง